Hugh Shaw

Hugh Shaw (født ? - død 1976) var en skotsk fotballspiller og senere manager, som er mest kjent fra sin tid i Edinburgh-klubben Hibernian. Han spilte for Hibs i mellomkrigstiden, og hadde sin debut i løpet av 1918-1919-sesongen. Shaw spilte vekselsvis som midtbanespiller og vingback på Hibs-laget som nådde cupfinalen både i 1922-1923 og 1923-1924, og tapte respektivt for Celtic og Airdrie.Mackay, s. 104.

Shaw ble hyret inn som Hibs' hovedtrener av Willie McCartney, etter at McCartney ble utnevnt til manager i 1936. Hibs hadde hatt tøffe tider tidlig i 1930-årene, etter at laget opplevde å rykke ned for første gang i 1930-1931-sesongen og deretter slet med å oppnå og beholde sin eliteseriestatus. I løpet av de sene 1930-årene og under den andre verdenskrig bygget McCartney det store Hibs-laget som i hovedsak skulle dominere skotsk fotball i tiåret etter krigen. Med Hibs på topp i ligaen midtveis i 1947-1948-sesongen kollapset McCartney på sidelinjen under en skotsk cupkamp og døde senere samme dag (24. januar 1948).Mackay, s. 156.Bonthrone, Mark. «A Lawrie load of goals to thrill a nation», Edinburgh Evening News, 11. september 2006. Selv om Matt Busby ble knyttet til den ledige stillingen, ble Shaw utnevnt som manager for Hibs i løpet av den neste uken da Hibs forberedte seg for en kamp mot sin hovedutfordrer, Rangers. Hibs vant kampen 1-0 med et mål i siste spilleminutt og fortsatte med å vinne seriemesterskapet for 1947-1948-sesongen.

Shaw kompletterte den berømte angrepslinjen Famous Five ved å introdusere Bobby Johnstone på laget i 1948, og alle de fem spilte sammen for første gang den 21. april 1949.Mackay, s. 158. Han ledet laget til ytterligere to ligamesterskap i 1950-1951 og 1951-1952, og var en hårsbredd fra å ta titlene også i 1949-1950 og 1952-1953. Klubben deltok også i europacupen i 1955-1956 som første britiske lag, og nådde helt til semifinalen.

Den velfungerende angrepslinjen ble brutt opp med salget av Bobby Johnstone til Manchester City i 1955, og de gjenværende spillerne begynte å trekke på årene.Mackay, s. 178. Hibs fortsatte med å gjøre det godt i reservelagsfotballen, men mange av disse spillerne greide ikke å imponere særlig på førstelaget, med et strålende unntak i den den gang unge Joe Baker. Derfor måtte Shaw ta på seg noe av skylden for at han ikke godt nok hadde erstattet det engang så briljante laget. Etter at laget slet med å hevde seg i starten av 1961-1962-sesongen, leverte Shaw inn sin oppsigelse i november 1961.Mackay, s. 190. Han hadde deretter et kort opphold som Raith Rovers-manager.

I 2003 kåret avisen Sunday Herald Shaw som den 31. beste manageren av i alt 50 skotske fotballtrenere gjennom alle tider, og avisen fremhevet spesielt hans «sense and man-management skills».Scotland's 50 Greatest Football Managers : 50 to eleven, Sunday Herald, 8. juni 2003.

 Referanser 

 Litteratur 

 Eksterne lenker 
 Hugh Shaw , www.ihibs.co.uk

Kategori:Skotske fotballtrenere
Kategori:Skotske fotballspillere
Kategori:Fotballspillere for Hibernian FC
Kategori:Fotballspillere for Rangers FC
Kategori:Fotballspillere for Heart of Midlothian FC
Kategori:Fotballspillere for East Fife FC
Kategori:Fotballspillere for Leith Athletic FC
Kategori:Fotballspillere for Elgin City FC
Kategori:Fotballtrenere for Hibernian FC
Kategori:Fotballtrenere for Raith Rovers FC